**ZAPISNIK 5. SJEDNICE UČITELJSKOG VIJEĆA**

održane 10. ožujka 2020. godine s početkom u 10,30 sati

u Dvorani 1 Umjetničke škole Poreč, Narodni trg 1

Sjednica je započela u 10,30 sati uvodnom riječju ravnateljice Sanjice Sare Radetić, po ustanovljenom kvorumu Učiteljskog vijeća.

Opravdano su odsutni učitelji Samanta Stell, Ana Šterpin Zagoranski, Alen Bernobić i Toni Turković.

Dnevni red :

1. **Usvajanje  zapisnika 4. sjednice Učiteljskog vijeća**

2. **Izvješća s natjecanja i gostovanja**

3. **Zamolbe**

4. **Razno**

Dnevni red usvojen je jednoglasno.

**Ad 1)** Zapisnik 4. sjednice Učiteljskog vijeća usvojen je jednoglasno.

**Ad 2) Izvješća s natjecanja i gostovanja**

Ravnateljica je čestitala I pohvalila učitelje Tamaru Ignjatović, Paola Peruška, Anu Šterpin Zagoranski, Samantu Stell, Anamariju Škaru Youens i Katarinu Evetović i njihove učenike na odličnom uspjehu na 58. državnom natjecanju učenika i studenata glazbe – regionalnom natjecanju. Pohvalila je i čestitala učiteljicama Aleksandri Orbanić i Jenny Brković te njihovim učenicima na izvrsnim rezultatima na natjecanju Mladu Padovec. Istaknula je da je izuzetno ponosna na sve nagrade učenika, kao i na nastup učenica Mie i Chiare u Hrvatskom glazbenom zavodu te učenica plesne škole na Požeškom Plesokazu, a za posebno pohvalu je napredak svih učenika tijekom priprema i ogroman trud svih učitelja. Pohvalila je sve korepetitorice koje su pratile učenike na natjecanjima i međusobnu suradnju i pomoć učitelja u vezi organizacije puta na natjecanje. Osim toga, pohvalila je organizaciju Koncerta i plesnog programa pod maskama i istaknula velik napredak učenika koji su nastupali i zahvalila se svim učiteljima koji su pripremali učitelje i organizirali koncert i plesni program pod maskama.

**Ad 3)** **Zamolbe**

Majka učenice Angeline Milić uputila je zamolbu Učiteljskom vijeću da učenica akcelerira iz prvog u drugi razred. Učiteljica Jenny Brković istaknula je napredak učenice na klaviru i učiteljica Marijana Gulić pohvalila je učenicu na solfeggio. Učiteljsko vijeće jednoglasno je odobrilo akceleraciju. Imenovana je komisija za praćenje učenice: Jenny Brković, Marijana Gulić i Saša Šolić.

Majka Iva Parmać uputila je zamolbu Učiteljskom vijeću za upis njezie kćeri Ane Fajerbach u Umjetničku školu Poreč. Ana je pohađala Glazbenu školu Zlatko Baloković u Zagrebu te zbog preseljenja u grad Poreč želi nastaviti glazbeno obrazovanje. Učiteljsko vijeće zamolbu je jednoglasno odobrilo.

**Ad 4) Razno**

Ravnateljica je dala upute učiteljima u vezi informiranja djece i roditelja na pojačanu brigu o higijenskim navikama s ciljem što odgovornijeg ponašanja i preveniranja moguće zaraze Coronavirusom. Ravnateljica je istaknula da ćemo ubuduće slijediti upute Nacionalnog stožara i Ministarstva znanosti i obrazovanja te postoji mogućnost da se odgode sva događanja i programi od 10.3.2020. godine do daljnjeg te da se nastava ubuduće održava na daljinu od 16.3.2020. godine ukoliko dobijemo takvu Odluku Ministarstva znanosti i obrazovanja.

Sjednica je završila u 11,00 sati.

Zapisničar: Ravnateljica:

Ana Horvatek Sanjica Sara Radetić

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

KLASA:003-06/20-01/02

URBROJ:2167/01-57-34-01-20-2

Poreč, 10. 3. 2020. godine